stanford-oval/wikipedia huggingface dataset:
วัดกูบังตีกา
สิ่งก่อสร้างภายในวัด

พ.ศ 2504  ปรับพื้นที่ สร้างวัด
พ.ศ 2520  สร้างศาลาโรงธรรม และอาคารหอฉัน ที่พัก
พ.ศ  2539 -2540 ขุดสระ ถมที่ ปรับปรุงพื้นที่ สร้างหอระฆัง งบประมาณ 390,000 บาท
พ.ศ 2542 สร้างวิหารหลวงพ่อแก้วสุวรรณ งบประมาณ 530,000  บาท
พ.ศ 2543 สร้างห้องน้ำ ห้องสุขา งบประมาณ 300,000 บาท
พ.ศ 2543 รัฐบาลมาเลเซีย สร้างศาลาอเนกประสงค์กลางวัด งบประมาณ 350,000 บาท
พ.ศ 2544 – 2550 สร้างอุโบสถ พร้อมพระประธาน งบประมาณ 8,000,000 บาท
พ.ศ 2551 สร้างวิหารเทพมงคลญาณ งบประมาณ 1,4000,000 บาท
สถานที่สำคัญภายในวัด

ป้ายหน้าวัด
อุโบสถ
ภายในอุโบสถ
พระประธานในอุโบสถ
คณะศรัทธาวัด
สระน้ำในวัด
กุฏิสระน้ำ 1
ทัศนียาภาพภายในวัด
กิจกรรมทางศาสนา

เวียนเทียนและ สวดมนต์ ทำวัตรเช้า-เย็น อบรมเมตตาภาวนา ทอดกฐิน
สอนธรรมศึกษา ธรรมศึกษา แบ่งออก 3 ระดับ
2.1 ธรรมศึกษา ตรี
2.2 ธรรมศึกษา โท
2.3 ธรรมศึกษา เอก
หลักสูตรในการสอน ใช้ตำรา หนังสือ เฉลยข้อสอบเก่า เอกสาร ทางกรุงเทพมหานคร โดยแต่ละปีมีการจัดซื้อหนังสือเพื่อให้นักเรียนธรรมศึกษาฟรี ทุกระดับชั้น นอกจากนี้ ในช่วงใกล้สอบ 2 สัปดาห์ จะจัดอบรมพิเศษ เพื่อให้นักเรียนเตรียมความพร้อม ก่อนวันเข้าสอบจริง
สอนภาษาไทยให้กับเยาวชน ภาษาไทย แบ่งออก เป็น 3 ระดับ
1.1 ระดับอนุบาล  สอนให้ท่องทำพยัชนะและสระ ตัวเลข พื้นฐาน
1.2 ระดับ ป.1-3  สอนให้สะกดคำ และเขียน เขียนตาม
1.3 ระดับ ป.4-6 สอนให้สะกดคำ เขียน สุภาษิต ฝึกเขียนเอง ทำแบบฝึกหัด
การสอนภาษาไทยนั้น ก่อนหน้านี้ มีผู้สนใจทั้งเด็กและผู้ใหญ่ แต่ภายหลังมีการสอนสืบต่อเนื่อง ผู้ใหญ่ที่ไม่รู้ภาษาไทยจึงหมดไปทีละน้อย พ่อแม่นิยมส่งลูกหลานมาเรียนภาษาไทยตั้งแต่เด็ก สอดคล้องกับเวลาเรียนภาษาไทยนั้นเป็นเวลาว่าง จากการเรียนภาคบังคับของรัฐบาล ซึ่งโรงเรียนรัฐบาลมาเลเซียเลิกเรียน 12.00น. เวลาเปิดสอนของวัดกูบังตีกา คือ 14.00น.-16.30น. การเรียนภาษาไทยในประเทศมาเลเซียนั้น ทุกวันนี้ โรงเรียนรัฐบาลมาเลเซียพยายามจัดให้มีการสอนภาษาไทยขึ้นหลายแห่ง ซึ่งโดยมาก จะเป็นโรงเรียนติดชายแดนไทย รัฐที่มีชาวไทยอยู่มาก ผู้ที่สามารถสื่อสารภาษาไทยได้นั้น ยังมีผลต่อการสมัครงานอีกด้วย จึงทำให้เยาวชนรุ่นใหม่ สนใจเรียนภาษาไทยกันมากขึ้น
การเดินทางมายังวัดกูบังตีกา

สามารถเดินทางมาได้โดยสารการบิน คือ
สายการบินไทย
สายการบินมาเลเซีย
สายการบินสิงคโปร์
สายการบินเจ็ทแอร์เวย์
รถไฟ เชื่อมต่อสถานีหัวลำโพงกรุงเทพฯสถานีหาดใหญ่ต่อสถานีด่านปาดังเบซาร์ไทยข้ามด่านสถานีด่านปาดังเบซาร์ฝั่งมาเลเซีย
รถบัส ขนส่งสายใต้ กรุงเทพฯ สิ้นสุด ด่านปาดังเบซร์ จังหวัด สงขลา ลงตราวีซ่า ชายแดน ไทย - มาเลเซีย
บริษัทสยามเดินรถ
ปิยะทัวร์
มอเตอร์ไซค์รับจ้าง  จากด่านชายแดน ไทย - มาเลเซีย เพื่อต่อแท็กซี่ไปวัดกูบังตีกา
รถแท็กซี่ ฝั่งชายแดน มาเลเซีย
แหล่งข้อมูลอื่น

เว็บไซต์วัดกูบังตีกา
สกุลกระดุม

| สกุลกระดุม |
| --- | --- |

Eriocaulon nudicuspe

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Eriocaulaceae
สกุล:: Eriocaulon L.

ชื่อพ้อง
 Cespa Hill  Nasmythia Huds.  Randalia P.Beauv. ex Desv.  Sphaerochloa P.Beauv. ex Desv.  Symphachne P.Beauv. ex Desv.  Leucocephala Roxb.  Busseuillia R.Lesson  Chaetodiscus Steud.  Electrosperma F.Muell.  Dichrolepis Welw.  Lasiolepis Boeckeler
สกุลกระดุม หรือ Eriocaulon เป็นสกุลที่มีสมาชิก 400 สปีชีส์ในวงศ์ Eriocaulaceae มีการกระจายพันธุ์ที่กว้างขวางในเขตร้อนโดยเฉพาะเอเชียใต้และอเมริกา มีส่วนน้อยพบในเขตอบอุ่น โดยมีประมาณ 10 สปีชีส์ในสหรัฐอเมริกา พบ 2 สปีชีส์ในแคนาดา  ในจีนพบ 35 ส่วนใหญ่พบทางใต้ มีเพียงสปีชีส์เดียวที่พบในยุโรป  (E. aquaticum) ในไอร์แลนด์และสกอตแลนด์ที่ติดกับมหาสมุทรแอตแลนติก
วัดทิพยาราม (จังหวัดหนองบัวลำภู)

| วัดทิพยาราม |
| --- | --- |
สิม

ที่ตั้ง: ตำบลหัวนา อำเภอเมืองหนองบัวลำภู จังหวัดหนองบัวลำภู
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดทิพยาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวนา อำเภอเมืองหนองบัวลำภู จังหวัดหนองบัวลำภู
ประวัติ

วัดทิพยารามตั้งวัดเมื่อ พ.ศ. 2484 ข้อมูลจากกรมศิลปากรระบุว่าสร้างเมื่อปี พ.ศ. 2475–2477 สิมของวัดได้รับการขึ้นทะเบียนและกำหนดเขตที่ดินโบราณสถาน ในราชกิจจานุเบกษา เล่ม 116 ตอนพิเศษ 17 ง. วันที่ 17 มีนาคม พ.ศ. 2542 พื้นที่ประมาณ 1 ไร่ 20.36 ตารางวา ทางวัดได้รื้อหลังคาเดิมของสิมออก เนื่องจากชำรุดผุพัง ทำหลังคาใหม่เป็นทรงจั่วมีหลังคาปีกนกทั้ง 4 ด้าน มีเสารับปีกนกโดยรอบ หลังคามุงสังกะสี
สิม

สิมฝีมือช่างญวณแบบพื้นบ้านแบบสิมโปร่งขนาดเล็กหันหน้าไปทางทิศตะวันออก ผนังด้านหลังทึบ ผนังด้านทิศเหนือและทิศใต้ทำเป็นขั้นบันไดลดหลั่นกัน 6 ระดับ ผนังด้านข้างเจาะช่องหน้าต่างสี่เหลี่ยมเปิดโล่ง ด้านบนประดับคิ้วปูนนูนต่ำวงโค้ง ผนังด้านหลังทำช่องหน้าต่างหลอก 2 ช่อง ประดับคิ้วปูนนูนต่ำวงโค้งแบบช่องหน้าต่างจริงที่ผนังด้านข้าง
ส่วนล่างของผนังเหนือฐานเจาะเป็นช่องสี่เหลี่ยมตื้นตลอดความยาวคล้ายเสาระเบียงหลอก ผนังด้านหน้ามีความสูงประมาณ 1 ใน 3 ของผนังด้านหลัง เนื่องจากการลดหลั่นไล่ระดับผนังลงมา เหนือฐานตกแต่งเสาระเบียงหลอก เช่นเดียวกับผนังด้านหลัง ตัวอาคารทาสีขาวหม่น หลังคาเดิมผุพัง ทางวัดซ่อมแซมใหม่ เป็นหลังคาทรงจั่วมุงสังกะสี มีหลังคาปีกนกทั้ง 4 ด้าน มีเสารองรับปีกนกโดยรอบ
สงครามในประเทศซูดาน พ.ศ. 2566

สงครามโดยกลุ่มติดอาวุธระหว่างกองกำลังติดอาวุธซูดาน (SAF) และกองกำลังกึ่งกองทัพ กองกำลังสนับสนุนไว (RSF) ซึ่งเป็นหน่วยคู่แข่งสองหน่วยในรัฐบาลทหารของประเทศซูดาน เริ่มต้นขึ้นเมื่อ 15 เมษายน 2023 โดยมีการต่อสู้อยู่หนาแน่นในเมืองหลวงคาร์ทูมและในภูมิภาคดาร์ฟูร์ ต่อมาส่วนหนึ่งของกองทัพ ขบวนการปลดแอกประชาชนซูดานภาคเหนือ (SPLM-N) นำโดย อาบเดลาซีซ อัลฮิลู ยังต่อสู้กับ SAF ในภูมิภาคพรมแดนกับซูดานใต้ และ เอธิโอเปีย ข้อมูลเมื่อ 22 กรกฎาคม 2023 มีจำนวนผู้เสียชีวิตแล้วราว 3,000 ถึง 10,000 รายที่ถูกฆาตกรรมในความขัดแย้งนี้ แบะบาดเจ็บราว 6,000 ถึง 8,000 ส่วนข้อมูลเมื่อ 18 กรกฎาคม 2023 ระบุจำนวนผู้อพยพภายในประเทศอยู่ที่ 2.6 ล้าน และอีก 730,000 ลี้ภัยออกนอกประเทศ
สงครามเริ่มต้นจาก RSF โจมตีสถานที่รัฐบาลด้วยการโจมตีผ่านอากาศยานไร้คนขับ, ระเบิด และปืน มีรายงานอยู่ในทั่วประเทศซูดาน ตลอดสงคราม ผู้นำของ RSF โมฮาเมด ฮามดาน "เฮเมดตี" ดากาโล และผู้นำโดยพฤตินัยของซูดาน ผู้นำทหาร อาบเดล ฟัตตะฮ์ อัลบูร์ฮาน ได้มีข้อขัดแย้งในการควบคุมสถานที่ราชการกัน ซึ่งรวมถึงที่ทำการใหญ่ของกองทัพซูดาน, วังประธานาธิบดี, สนามบินคาร์ทูม, ที่อยู่อาศัยทางการของบูร์ฮาน และที่ทำการใหญ่ของสถานีโทรทัศน์ SNBC ในเดือนมิถุนายนเป็นต้นมา SPLM-N (อัลฮิลู) ได้โจมตีตำแหน่งการทหารในทางใต้ของประเทศ เมื่อ 31 กรกฎาคม ส่วนของขบวนการปลดแอกซูดาน นำโดย มุสตาฟา ตามบัวร์ (SLM-T) ยืนยันตัวตนว่ามีส่วนในข้อขัดแย้งนี้จริง โดยจะสนับสนุน SAF ในดาร์ฟูร์
สงครามในอัฟกานิสถาน (พ.ศ. 2521–ปัจจุบัน)

สงครามในอัฟกานิสถาน เป็นสงครามที่เริ่มต้นขึ้นเมื่อวันที่ 27 เมษายน พ.ศ. 2521 และยังดำเนินอยู่
สงครามนี้ประกอบด้วยหลายช่วง ได้แก่
การปฏิวัติเซาร์ (พ.ศ. 2521) – การปฏิวัติของพรรคคอมมิวนิสต์
สงครามโซเวียตในอัฟกานิสถาน (พ.ศ. 2522–2532) – สหภาพโซเวียตเข้าแทรกแซง
สงครามกลางเมืองอัฟกานิสถาน (พ.ศ. 2532–2535) – การโค่นล้มรัฐบาลคอมมิวนิสต์
สงครามกลางเมืองอัฟกานิสถาน (พ.ศ. 2535–2539) – นำไปสู่การที่กลุ่มตาลีบันยึดครองส่วนใหญ่ของอัฟกานิสถานในขณะที่พันธมิตรฝ่ายเหนือปกครองอัฟกานิสถานตอนเหนือ
สงครามกลางเมืองอัฟกานิสถาน (พ.ศ. 2539–2544) – ยุคตาลีบัน
สงครามในอัฟกานิสถาน (พ.ศ. 2544–2557) – สหรัฐอเมริกาและนาโต้เข้ามาแทรกแซงเพื่อต่อต้านกลุ่มตาลีบันและอัลกออิดะห์
สงครามในอัฟกานิสถาน (พ.ศ. 2558–ปัจจุบัน) – การปฏิบัติการที่ได้รับความช่วยเหลือจากนาโต้เพื่อต่อต้านกลุ่มตาลีบัน อัลกออิดะห์ และ ISIL
สกุลกลอย

| สกุลกลอย |
| --- | --- |

Dioscorea balcanica

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: พืชดอก
ไม่ได้จัดลำดับ:: พืชใบเลี้ยงเดี่ยว
อันดับ:: อันดับกลอย
วงศ์:: วงศ์กลอย
สกุล:: Dioscorea L.

สายพันธุ์
 ดูในบทความ
ชื่อพ้อง
 Tamus L.  Ricophora Mill.  Tamnus Mill.  Oncus Lour.  Ubium J.F.Gmel.  Oncorhiza Pers.  Testudinaria Salisb. ex Burch.  Rhizemys Raf.  Botryosicyos Hochst.  Helmia Kunth  Sismondaea Delponte  Epipetrum Phil.  Borderea Miégev.  Elephantodon Salisb.  Hamatris Salisb.  Merione Salisb.  Polynome Salisb.  Strophis Salisb.  Higinbothamia Uline  Nanarepenta Matuda  Hyperocarpa (Uline) G.M.Barroso, E.F.Guim. & Sucre
สกุลกลอย หรือ Dioscorea เป็นสกุลของพืชในวงศ์กลอย มีสมาชิกกว่า 600 สายพันธุ์ พบได้ทั้งเขตร้อนและเขตอบอุ่น ชื่อสกุลตั้งตามนายแพทย์ชาวกรีก ไดออสคอริดีส
ตัวอย่างสายพันธุ์

| --- | --- |
 Dioscorea alata L.  Dioscorea althaeoides Knuth  Dioscorea altissima Lam.  Dioscorea aspersa Prain & Burkill  Dioscorea balcanica Kosanin  Dioscorea banzhuana C.P'ei & C.T.Ting  Dioscorea belophylla Voigt ex Haines  Dioscorea benthamii Prain & Burkill  Dioscorea bicolor Prain & Burkill  Dioscorea biformifolia C.P'ei & C.T.Ting  Dioscorea birmanica Prain & Burkill  Dioscorea bulbifera L.  Dioscorea caucasica Lipsky  Dioscorea cayenensis  Dioscorea chingii Prain & Burkill  Dioscorea cirrhosa Lour.  Dioscorea collettii Hook.f.  Dioscorea communis (L.) Caddick & Wilkin – ดูที่ Tamus communis  Dioscorea cumingii Prain & Burkill  Dioscorea decipiens Hook.f.  Dioscorea delavayi Franch.  Dioscorea deltoidea Wall. ex Kunth  Dioscorea dumetorum  Dioscorea elephantipes  Dioscorea esculenta  Dioscorea esquirolii  Dioscorea exalata  Dioscorea floridana Bartlett  Dioscorea fordii  Dioscorea futschauensis  Dioscorea garrettii  Dioscorea glabra  Dioscorea gracillima  Dioscorea hastifolia  Dioscorea hemsleyi  Dioscorea hispida  Dioscorea japonica – ชานเย่า ในภาษาจีน (จีน: 山药; พินอิน: Shān yào)  Dioscorea kamoonensis:  Dioscorea linearicordata  Dioscorea macrostachya  Dioscorea martini  Dioscorea melanophyma Burkill & Prain  Dioscorea menglaensis  Dioscorea mexicana  Dioscorea nipponica  Dioscorea nitens  Dioscorea oppositifolia กลอยอินเดีย  Dioscorea orangeana Wilkin  Dioscorea panthaica  Dioscorea pentaphylla  Dioscorea persimilis  Dioscorea poilanei  Dioscorea polygonoides  Dioscorea polystachya Turczaninow – ฮ่วยซัว หรือ ชานเย่า (จีน: 山药; พินอิน: Shān yào)  Dioscorea preussii  "Dioscorea quaternata""  Dioscorea quinqueloba  Dioscorea rotundata  Dioscorea sansibarensis Pax  Dioscorea scortechinii  Dioscorea simulans  Dioscorea sinoparviflora  Dioscorea spongiosa  Dioscorea subcalva  Dioscorea sylvatica  Dioscorea tentaculigera  Dioscorea tenuipes  Dioscorea tokoro  Dioscorea transversa  Dioscorea trifida  Dioscorea velutipes  Dioscorea villosa L.  Dioscorea wallichii  Dioscorea xizangensis  Dioscorea yunnanensis  Dioscorea zingiberensis
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Dioscorea
| --- | --- |
การแยกแยะหน่วยอนุกรมวิธาน:  Wikidata: Q71549  Wikispecies: Dioscorea  APDB: 190193  BOLD: 126476  EoL: 33284  EPPO: 1DIUG  FloraBase: 22368  FNA: 110295  FoC: 110295  Fossilworks: 320506  GBIF: 2754367  GRIN: 3758  iNaturalist: 82692  IPNI: 328349-2  IRMNG: 1117306  ITIS: 43366  NBN: NHMSYS0020823745  NCBI: 4672  NZOR: 01cd42e8-d6a4-478b-9c78-ee7727e129a3  PLANTS: DIOSC  POWO: urn:lsid:ipni.org:names:328349-2  Tropicos: 40031872  VASCAN: 1097  WCSP: 239724
วัดทินกรนิมิต

| วัดทินกรนิมิต |
| --- | --- |


ชื่อสามัญ: วัดทินกรนิมิต, วัดบางด้วน, วัดคลองด้วน
ที่ตั้ง: เลขที่ 3 หมู่ที่ 4 ถนนประชาราษฎร์ ตำบลสวนใหญ่ อำเภอเมืองนนทบุรี จังหวัดนนทบุรี 11000
ประเภท: วัดราษฎร์
นิกาย: มหานิกาย
พระประธาน: หลวงพ่อเพชร
 สถานีย่อยพระพุทธศาสนา
วัดทินกรนิมิต เป็นวัดราษฎร์สังกัดคณะสงฆ์มหานิกาย ตั้งอยู่ในตำบลสวนใหญ่ อำเภอเมืองนนทบุรี จังหวัดนนทบุรี
ประวัติ

วัดทินกรนิมิตตั้งวัดเมื่อ พ.ศ. 2394 สันนิษฐานว่าสร้างมาตั้งแต่สมัยกรุงศรีอยุธยาแต่ได้ชำรุดทรุดโทรมจนกลายสภาพเป็นวัดร้าง เพราะทางวัดได้ขุดพบอิฐมอญฐานกำแพงแก้วรอบอุโบสถเก่า เป็นอิฐสมัยกรุงศรีอยุธยา ต่อมาพระองค์เจ้าทินกรได้ทรงบูรณปฏิสังขรณ์เป็นครั้งใหญ่เปรียบเสมือนได้สร้างขึ้นมาใหม่ ตั้งชื่อว่า วัดบางด้วน เนื่องจากบริเวณวัดเป็นคลองด้วนที่มาสิ้นสุดตรงบริเวณวัด แต่ชาวบ้านมักเรียกสถานที่ที่เป็นย่านว่า บาง จึงเรียกว่า "บางด้วน"
ต่อมาเมื่อสมเด็จพระมหาสมณเจ้า กรมพระยาวชิรญาณวโรรสได้เสด็จมาตรวจเยี่ยมวัดต่าง ๆ ในเขตจังหวัดนนทบุรี เมื่อทอดพระเนตรสถานที่ตั้งวัดบางด้วนแล้ว ได้ทรงปรารภกับเจ้าคณะพระสังฆาธิการจังหวัดนนทบุรีในสมัยนั้นว่า ชื่อวัดบางด้วนไม่ตรงกับสภาพความเป็นจริง ควรจะใช้ชื่อว่า วัดคลองด้วน จึงได้เปลี่ยนชื่อมาชื่อนี้ ต่อมาในสมัยพระเทพเมธี (บุนนาค ชินว้โส ป.ธ.๙) เมื่อครั้งดำรงสมณศักดิ์ที่พระศรีวิสุทธิเมธี เป็นเจ้าอาวาสวัด ได้เสนอเปลี่ยนชื่อว่ามาเป็น "วัดทินกรนิมิต" เพราะเห็นว่าพระองค์เจ้าทินกรเป็นผู้ทรงสร้าง ในครั้งที่ตามเสด็จพระบาทสมเด็จพระนั่งเกล้าเจ้าอยู่หัวมาวัดเฉลิมพระเกียรติวรวิหาร ชื่อวัด ทินกรนิมิต มีความหมายดังนี้ ทินกร มาจากพระนามของพระองค์เจ้าทินกร ส่วน นิมิต หรือ เนรมิต ซึ่งแปลว่า "สร้าง" เมื่อรวมกันแล้วจึงแปลว่า "วัดที่พระองค์เจ้าทินกรทรงสร้าง'" วัดได้รับพระราชทานวิสุงคามสีมาเมื่อวันที่ 22 มกราคม พ.ศ. 2550
อาคารเสนาสนะ

อุโบสถสร้างเมื่อ พ.ศ. 2529 ภายในประดิษฐานพระประธาน เป็นพระพุทธรูปปางมารวิชัย มีนามว่า หลวงพ่อเพชร ศาลาการเปรียญมีพระประธานเป็นพระพุทธชินราชจำลอง อุโบสถหลังเก่าภายในมีพระพุทธรูปปางมารวิชัยและพระพุทธรูปปูนปั้น สมัยกรุงรัตนโกสินทร์ กุฏิสงฆ์เป็นอาคารครึ่งตึกครึ่งไม้และอาคารคอนกรีตเสริมเหล็ก วิหาร ศาลาบำเพ็ญกุศลสร้างด้วยคอนกรีตเสริมเหล็ก
วัดบางนางลี่ใหญ่

| วัดบางนางลี่ใหญ่ |
| --- | --- |

ที่ตั้ง: ตำบลสวนหลวง อำเภออัมพวา จังหวัดสมุทรสงคราม
ประเภท: วัดราษฎร์
นิกาย: มหานิกาย
เจ้าอาวาส: พระมหาวิรัช มหาวีโร
 สถานีย่อยพระพุทธศาสนา
วัดบางนางลี่ใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำแม่กลอง ในตำบลสวนหลวง อำเภออัมพวา จังหวัดสมุทรสงคราม ปัจจุบันมีพระมหาวิรัช มหาวีโร	เป็นเจ้าอาวาส
วัดบางนางลี่ใหญ่ตั้งเป็นวัดเมื่อ พ.ศ. 1823 ได้รับพระราชทานวิสุงคามสีมา พ.ศ. 2508 เดิมมีอยู่ 2 วัดมีชื่อเรียกตามตำบลบางนางลี่ที่ตั้งอยู่ คือ วัดบางนางลี่ใหญ่และวัดบางนางลี่น้อย ตั้งอยู่ไม่ห่างกันนัก วัดบางนางลี่น้อยอยู่ปากคลองบางนางลี่ด้านบนหรือด้านเหนือ ส่วนวัดบางนางลี่ใหญ่ตั้งอยู่ปากคลองบางนางลี่ล่างหรือด้านใต้ หลังวัดบางนางลี่น้อย ต่อมาวัดบางนางลี่น้อยได้พังลงน้ำหมดไปแล้ว และได้ย้ายสิ่งสำคัญของวัดบางนางลี่น้อยไปรวมกับวัดภุมรินทร์กุฎีทอง เช่น กุฏีทอง เป็นต้น
อุโบสถสร้างมาแต่ครั้งสุโขทัย อุโบสถสร้างแบบสำเภา ซึ่งต่อมาสมัยอยุธยานิยมสร้างเลียนแบบสุโขทัย เป็นโบสถ์มหาอุด บานหน้าต่างทำเป็นช่องเล็ก ๆ ด้านละ 3 ช่อง พัทธสีมา 2 ใบซ้อนแสดงว่าได้ผูกอีกครั้งหนึ่ง สมัยลังกาวงศ์ ปัจจุบันได้สร้างอุโบสถใหม่แล้ว
โบราณวัตถุของวัด ได้แก่ พระพุทธรูปยืนอุ้มบาตร แกะสลักด้วยไม้ตะเคียน สูงประมาณ 193 เซนติเมตร นามว่า หลวงพ่อตะเคียน หลวงพ่อตะเคียน” ลงรักปิดทอง เล่ากันว่าเป็นพระพุทธรูปลอยน้ำมา มีงานสมโภชปิดทองในแรม 3 ค่ำ เดือน 12 ทุกปีมาแต่โบราณ พระประธานในอุโบสถ เป็นของเก่าอยู่ในอุโบสถเดิม พระพุทธรูปสานสานด้วยหวายลงรักปิดทอง ปางมารวิชัย
หน้าตักกว้างประมาณ 2 ศอกเศษ นามว่า หลวงพ่อสาน เป็นพระเก่า ภายในบรรจุพระบรมสารีริกธาตุ และดินสังเวชนียสถาน และธรรมาสน์ สวดพระอภิธรรมของหลวง พระนั่งสวด 4 รูป และบุษบกสำหรับสวดพระอภิธรรมของเก่า ปัจจุบันฝากไว้ที่วัดเพชรสมุทรวรวิหาร
วัดบางนา (จังหวัดนนทบุรี)

| วัดบางนา |
| --- | --- |

ชื่อสามัญ: วัดบางนา, วัดป่าบางนา
ที่ตั้ง: เลขที่ 128 หมู่ที่ 6 ซอยไทรม้า ซอย 11 ถนนบ้านไทรม้า ตำบลไทรม้า อำเภอเมืองนนทบุรี จังหวัดนนทบุรี 11000
ประเภท: วัดราษฎร์
นิกาย: มหานิกาย
เจ้าอาวาส: พระครูศรีนนทปรีชา (อานนท์ จนฺทวํโส)
 สถานีย่อยพระพุทธศาสนา
วัดบางนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านบางประดู่ ตำบลไทรม้า อำเภอเมืองนนทบุรี จังหวัดนนทบุรี
วัดบางนาเดิมเป็นวัดร้าง มีเนื้อที่ตามโฉนด 23 ไร่ 3 งาน 83 ตารางวา ออกเมื่อวันที่ 27 ตุลาคม ร.ศ. 129 (สมัยพระบาทสมเด็จพระจุลจอมเกล้าเจ้าอยู่หัว) จนเมื่อวันที่ 27 มีนาคม พ.ศ. 2523 มีพระภิกษุจำนวน 5 รูปมาจำพรรษา และได้ร่วมกับสาธุชนบูรณะวัด ต่อมาเมื่อวันที่ 20 กรกฎาคม พ.ศ. 2527 กรมการศาสนาได้ประกาศยกฐานะจากวัดร้างเป็นวัดมีพระภิกษุอยู่จำพรรษา ได้นามว่า "วัดบางนา" วัดเริ่มสร้างอุโบสถเมื่อวันที่ 9 กรกฎาคม พ.ศ. 2543 และได้รับพระราชทานวิสุงคามสีมาเมื่อวันที่ 2 พฤษภาคม พ.ศ. 2545
อาคารและเสนาสนะได้แก่ อุโบสถ สร้างเมื่อ พ.ศ. 2543 เป็นอาคารคอนกรีตเสริมเหล็ก ภายในประดิษฐานพระประธานเป็นพระพุทธรูปปางสมาธิ สร้างเมื่อ พ.ศ. 2544 ศาลาการเปรียญ สร้างเมื่อ พ.ศ. 2524 เป็นอาคารคอนกรีตเสริมเหล็กทรงไทยชั้นเดียว ภายในประดิษฐานพระประธานเป็นพระพุทธรูปปางพิชิตมาร สร้างเมื่อ พ.ศ. 2524 หอสวดมนต์ สร้างเมื่อ พ.ศ. 2534 เป็นอาคารคอนกรีตเสริมเหล็ก 2 ชั้น กุฏิสงฆ์ เป็นอาคารไม้ อาคารครึ่งตึกครึ่งไม้ และอาคารคอนกรีตเสริมเหล็ก และวิหาร สร้างเมื่อ พ.ศ. 2536 เป็นอาคารคอนกรีตเสริมเหล็ก นอกจากนั้นบริเวณประตูหน้าวัดยังประดิษฐานพระบรมรูปพระบาทสมเด็จพระจุลจอมเกล้าเจ้าอยู่หัว ลักษณะเป็นพระบรมรูปประทับยืน ฉลองพระองค์จอมทัพเต็มยศ พระหัตถ์ซ้ายทรงกระบี่ ขนาดเท่าพระองค์จริง หล่อด้วยโลหะสัมฤทธิ์
วัดบางนมโค

| วัดบางนมโค |
| --- | --- |


ชื่อสามัญ: วัดบางนมโค,  วัดนมโค
ที่ตั้ง: หมู่ที่ 3  ตำบลบางนมโค อำเภอเสนา จังหวัดพระนครศรีอยุธยา 13110
ประเภท: วัดราษฎร์
นิกาย: มหานิกาย
พระประธาน: พระพุทธโสนันทะ
 สถานีย่อยพระพุทธศาสนา
วัดบางนมโค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านหัวไผ่ ตำบลบางนมโค อำเภอเสนา จังหวัดพระนครศรีอยุธยา มีเนื้อที่ทั้งหมด 24 ไร่ 21 วา 3 งาน
วัดบางนมโคสร้างขึ้นมาตั้งแต่เมื่อใดไม่ปรากฏหลักฐานชัดเจน บางท่านก็ว่ามีในสมัยกรุงศรีอยุธยาตอนปลาย เดิมชื่อ วัดนมโค ครั้นเมื่อ พ.ศ. 2310 พม่าข้าศึกล้อมกรุงศรีอยุธยา ได้มาตั้งค่ายหนึ่งขึ้นที่ตำบลสีกุก ห่างจากวัดบางนมโค ย่านนั้นมีการเลี้ยงวัวมากกว่าที่อื่น พม่าได้ถือโอกาสกวาดต้อนเอาวัวควายจากย่านนี้ไปเป็นเสบียง ในที่สุดกรุงศรีอยุธยาก็เสียแก่พม่า วัดบางนมโคจึงทรุดโทรมไปบ้างตามกาลเวลา ต่อมาก็ได้มีการซ่อมแซมขึ้นใหม่ก็ยังมีการเลี้ยงวัวกันอยู่อีกมากมาย ชาวบ้านจึงเรียกติดปากว่า "วัดบางนมโค"
วัดบางนมโคเป็นที่เลื่อมใสศรัทธาของผู้คนทั่วประเทศ ด้วยความเมตตาของพระครูวิหารกิจจานุการ (ปาน โสนนฺโท) ท่านมีความรู้รอบด้านอย่างลึกซึ้ง ตั้งแต่พระธรรม กัมมัฏฐาน การแพทย์แผนโบราณ รวมถึงได้สร้างวัตถุมงคลต่าง ๆ เช่น เกราะยันต์ พระเครื่องเนื้อดินเผา อุดด้วยผงอิทธิเจของหลวงพ่อปาน ซึ่งเป็นรุ่นเดียวที่ท่านสร้างขึ้นและปลุกเสกเอง ท่านได้วิชาการสร้างพระพิมพ์ต่าง ๆ เหล่านี้มาจากชีปะขาว ซึ่งเป็นพระพิมพ์ที่ไม่เหมือนพระพิมพ์ใด
วัดมีมณฑปหลวงพ่อปานซึ่งมีรูปหล่อ อัฐิ และหุ่นขี้ผึ้งของหลวงพ่อตั้งอยู่ภายใน อุโบสถที่หลวงพ่อปานที่สร้างขึ้นเมื่อ พ.ศ. 2467 รายล้อมด้วยใบเสมาทอง ด้านหน้าคือรูปหล่อหลวงพ่อปาน มีภาพจิตรกรรมฝาผนังบันทึกเหตุการณ์เมื่อครั้งพระบาทสมเด็จพระปรมินทรมหาภูมิพลอดุลยเดชพร้อมด้วยสมเด็จพระนางเจ้าสิริกิติ์ พระบรมราชินีนาถ และสมเด็จพระเจ้าลูกเธอ เจ้าฟ้าสิรินธรเทพรัตนสุดา เสด็จพระราชดำเนินมายังวัดบางนมโคเมื่อวันที่ 7 ธันวาคม พ.ศ. 2517 ภายในประดิษฐานพระประธานนามว่า พระพุทธโสนันทะ ด้านหลังพระอุโบสถคือพระธาตุเจดีย์ซึ่งหลวงพ่อปานสร้างขึ้นใหม่แทนองค์เดิมที่ชำรุดทรุดโทรม เป็นที่มาของการสร้างพระรุ่นแรก รูปพระพุทธเจ้าประทับบนบัลลังก์เหนือสัตว์ต่าง ๆ ทั้งเจ็ด เมื่อ พ.ศ. 2450 ซึ่งมีชื่อเสียงมาก วัดบางนมโคมีจัดงานพิธีสักการะรำลึกพระเดชพระคุณหลวงพ่อปานทุกวันที่ 26 กรกฎาคม
สนามกีฬากองทัพอากาศ (ธูปะเตมีย์)

| --- | --- |


ที่ตั้ง: ตำบลคูคต อำเภอลำลูกกา จังหวัดปทุมธานี ประเทศไทย
ขนส่งมวลชน:  แยก คปอ.
ความจุ: 25,000
พื้นผิว: หญ้า
การใช้งาน
สโมสรฟุตบอลทหารอากาศ
สนามกีฬากองทัพอากาศ (ธูปะเตมีย์) เป็นสนามกีฬาอเนกประสงค์ ตั้งอยู่ที่ตำบลคูคต อำเภอลำลูกกา จังหวัดปทุมธานี ปัจจุบันเป็นสนามทีมเหย้าของสโมสรฟุตบอลทหารอากาศ ในการแข่งขัน ไทยลีก 3 ในอดีตเคยถูกใช้เป็นสนามทีมเหย้าในการแข่งขันฟุตบอลของสโมสรฟุตบอลแอร์ฟอร์ซ ยูไนเต็ด มีความจุประมาณ 25,000 ที่นั่ง  รับผิดชอบควบคุมโดย กองการกีฬา กรมสวัสดิการทหารอากาศ
ทิศเหนือติดกับกรมทหารต่อสู้อากาศยานรักษาพระองค์ ทิศตะวันออกติดกับสนามกอล์ฟธูปะเตมีย์ ทิศใต้ติดกับถนนลำลูกกา ฝั่งตรงข้ามเป็นแยกลำลูกกาและเส้นแบ่งเขตกรุงเทพมหานคร ทิศตะวันตกติดกับถนนพหลโยธินก่อนถึงทางแยกต่างระดับตัดกับถนนวิภาวดีรังสิต ฝั่งตรงข้ามเป็นอนุสรณ์สถานแห่งชาติ สามารถเข้าสนามกีฬาได้ทั้งทางถนนพหลโยธินและถนนลำลูกกา
ภายในบริเวณสนามกีฬาธูปะเตมีย์ ทางทิศตะวันตกมีสระว่ายน้ำกองทัพอากาศ (โรจนนิล) ทางทิศใต้มีสนามเปตองและพื้นที่ว่าง และทางทิศตะวันออกเฉียงใต้มีหอพักนักกีฬา
แหล่งข้อมูลอื่น

แผนที่และภาพถ่ายทางอากาศของ สนามกีฬากองทัพอากาศ (ธูปะเตมีย์)
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°57′04″N 100°37′30″E﻿ / ﻿13.951241°N 100.625088°E﻿ / 13.951241; 100.625088
| ด ค กสนามแข่งขันในไทยลีก |
| --- | --- |
สนามที่ใช้แข่งขันใน ฤดูกาลปัจจุบัน (2567–68):  ช้างอารีนา (บุรีรัมย์ ยูไนเต็ด)  แพตสเตเดียม (การท่าเรือ)  ดราก้อน โซลาร์ พาร์ค (ราชบุรี)  สนามกีฬากลางขอนแก่น (ขอนแก่น ยูไนเต็ด)  บีจีสเตเดียม (บีจี ปทุม ยูไนเต็ด)  สนามกีฬาโรงเรียนกีฬาเทศบาลนครนครปฐม (นครปฐม ยูไนเต็ด)  สนามทะเลหลวง (สุโขทัย)  พิชญสเตเดียม (หนองบัว พิชญ)  สนามกีฬาสมโภชเชียงใหม่ 700 ปี (ลำพูน วอร์ริเออร์)  ทรูสเตเดียม (ทรูแบงค็อก ยูไนเต็ด)  สนามเฉลิมพระเกียรติ 80 พรรษา (นครราชสีมา มาสด้า)  สนามกีฬากลางระยอง (ระยอง)  สามอ่าวสเตเดียม (พีที ประจวบ)  ลีโอ เชียงราย สเตเดียม (ลีโอ เชียงราย ยูไนเต็ด)  ธันเดอร์โดมสเตเดียม (เมืองทอง ยูไนเต็ด) 
สนามที่เคยใช้แข่งขันในไทยลีก:  ชลบุรี ยูทีเอ สเตเดียม  สนามบุณยะจินดา  สนามกีฬากลางตราด  แม่กวงสเตเดียม  สนามกีฬากลางจังหวัดลำปาง  ลำพูน วอร์ริเออร์ สเตเดียม  เขาพลองสเตเดียม  สนามกีฬาราชนาวี สัตหีบ  สนามกีฬาลาดกระบัง 54  สนามกีฬากลางสุพรรณบุรี  สนามศรีนครลำดวน  สมุทรปราการสเตเดียม  สนามกีฬากลางสมุทรสงคราม  ยูเอ็มที สเตเดียม  สนามทีโอที สเตเดียม  สนามกีฬาเฉลิมพระเกียรติ 72 พรรษา  สนามกีฬาเฉลิมพระเกียรติ เทศบาลนครนนทบุรี  สนามกีฬาหนองปรือ  พีทีทีสเตเดียม  สนาม ม.มหิดล ศาลายา  สนามศรีราชา ซูซูกิ สเตเดี้ยม  สนามกีฬาติณสูลานนท์  สนามกีฬากลางสระบุรี  สนามกีฬากองทัพบก  สนามกีฬาธูปะเตมีย์  เขากระโดง สเตเดียม  ราชมังคลากีฬาสถาน  สนามฟุตบอลเทพหัสดิน  สนามศุภชลาศัย
สนามกีฬาจอห์นสมิทส์

| --- | --- |

th
ชื่อเต็ม: สนามกีฬาจอห์นสมิทส์
ชื่อเดิม: Alfred McAlpine Stadium Galpharm Stadium
ที่ตั้ง: สเตเดียมเวย์, ฮัดเดอส์ฟีลด์, HD1 6PG, อังกฤษ
พิกัด: 53°39′15″N 1°46′6″W﻿ / ﻿53.65417°N 1.76833°W﻿ / 53.65417; -1.76833
เจ้าของ: Kirklees Metropolitan Council ฮัดเดอส์ฟีลด์ทาวน์ ฮัดเดอส์ฟีลด์ไจแอนท์
ผู้ดำเนินการ: KSDL (Kirklees Stadium Development Ltd.)
ความจุ: 24,121 ที่นั่ง
สถิติผู้ชม: 24,375 คน (รักบี้ลีก)   24,169 คน (ฟุตบอล)
ขนาดสนาม: 105 x 69 metres (115 x 76 yards)
พื้นผิว: หญ้าและความร้อนใต้ดิน
การก่อสร้าง
ก่อสร้าง: ค.ศ. 1994
เปิดใช้สนาม: ค.ศ. 1994
การใช้งาน
ฮัดเดอส์ฟีลด์ทาวน์ (ค.ศ. 1994–ปัจจุบัน)  ฮัดเดอส์ฟีลด์ไจแอนท์ (ค.ศ. 1994–ปัจจุบัน)
สนามกีฬาจอห์นสมิทส์ หรือ สนามกีฬาเกิร์กลีส์ (อังกฤษ: Kirklees Stadium) เป็นสนามกีฬาอเนกประสงค์ในเมืองฮัดเดอส์ฟีลด์ เทศมนฑลเวสต์ยอร์กเชียร์ ประเทศอังกฤษ เปิดใช้งานในปี ค.ศ. 1994 เป็นสนามเหย้าของสโมสรฟุตบอลฮัดเดอส์ฟีลด์ทาวน์ และสโมสรรักบี้ฮัดเดอส์ฟีลด์ไจแอนท์ โดยทั้งสองสโมสรย้ายมาจากสนามลีดส์โรด สนามกีฬาจอห์นสมิทส์เคยใช้จัดแข่งขันรักบี้ลีกชิงแชมป์โลกในปี ค.ศ. 1995, 2000 และ 2013
แหล่งข้อมูลอื่น

เว็บไซต์ทางการ
| ด ค กสนามแข่งขันในพรีเมียร์ลีก |
| --- | --- |
ปัจจุบัน:  กูดิสันพาร์ก  เคนิลเวิร์ทโรด  เครเวนคอตทิจ  ซิตีกราวด์  ซิตีออฟแมนเชสเตอร์  เซนต์เจมส์พาร์ก  เซลเฮิสต์พาร์ก  ดีนคอร์ต  ทอตนัมฮอตสเปอร์  เทิร์ฟมัวร์  บรามอลล์เลน  เบรนต์ฟอร์ดคอมมิวนิตีสเตเดียม  ฟัลเมอร์  มอลินิว  ลอนดอนสเตเดียม  วิลลาพาร์ก  สแตมฟอร์ดบริดจ์  เอมิเรตส์สเตเดียม  แอนฟีลด์  โอลด์แทรฟฟอร์ด 
อดีต:  เบ็ต365 สเตเดียม  Bloomfield Road  Boundary Park  คาร์ดิฟฟ์ซิตีสเตเดียม  แคร์โรว์โรด  County Ground  ดีดับเบิลยูสเตเดียม  อีวุดพาร์ก  Fratton Park  ฮิลส์โบโร  KCOM Stadium  เกิร์กลีส์  ลิเบอร์ตีสเตเดียม  ลอฟตัสโรด  มาเดสกีสเตเดียม  Oakwell  Portman Road  ไพรด์พาร์ก  ริเวอร์ไซด์  สเตเดียมออฟไลต์  เซนต์แอนดรูว์  University of Bolton Stadium  เดอะฮอว์ทอนส์  The Valley  Valley Parade  วิคาริจโรด  เวมบลีย์  คิงเพาเวอร์สเตเดียม  เซนต์แมรีส์สเตเดียม  เอลแลนด์โรด 
ถูกทำลาย:  Ayresome Park  Baseball Ground  บุลินกราวนด์  Burnden Park  The Dell  Filbert Street  ไฮบิวรี  Highfield Road  เมนโรด  Roker Park  ไวต์ฮาร์ตเลน
สปอยเลอร์

สปอยเลอร์ สามารถหมายถึง
สปอยเลอร์ หนังสือหรือเอกสารที่มีการอธิบายเนื้อหาหรือฉากจบ ของภาพยนตร์ หนังสือนิยาย หรือการ์ตูน
สปอยเลอร์ อุปกรณ์ในเครื่องบินสำหรับช่วยลดแรงยกของเครื่องบิน
สปอยเลอร์ อุปกรณ์สำหรับรถยนต์ที่ช่วยลดแรงยก และช่วยเพิ่มให้รถยนต์เกาะถนนมากขึ้น
วัดบางตลาด

| วัดบางตลาด |
| --- | --- |

ที่ตั้ง: ตำบลบางตลาด อำเภอคลองเขื่อน จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระครูวิจิตร ปัญญาทัต
 สถานีย่อยพระพุทธศาสนา
วัดบางตลาด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางตลาด อำเภอคลองเขื่อน จังหวัดฉะเชิงเทรา มีเนื้อที่ตั้งวัด 18 ไร่ 3 งาน 17 ตารางวา มีพระครูวิจิตร ปัญญาทัต เป็นเจ้าอาวาสรูปปัจจุบัน
วัดบางตลาดได้รับอนุญาตให้ตั้งวัดเมื่อ พ.ศ. 2482 และได้รับพระราชทานวิสุงคามสีมาเมื่อวันที่ 5 กันยายน พ.ศ. 2521 โดยเมื่อ พ.ศ. 2445 ที่ตั้งเดิมของวัดบางตลาดตั้งอยู่บริเวณริมแม่น้ำบางปะกง บริเวณที่ตั้งโรงเรียนราษฎรนุกูลในปัจจุบัน แต่เนื่องจากน้ำท่วมบ่อยจึงได้ย้ายมาตั้งอยู่ที่ปัจจุบัน โดยที่ดินดังกล่าวได้รับการบริจาคจากนางแฟง ไม่ทราบนามสกุล มีเนื้อที่ประมาณ 17 ไร่ เมื่อปี พ.ศ. 2450 พระบาทสมเด็จพระจุลจอมเกล้าเจ้าอยู่หัวได้ทรงเสด็จประพาส ณ วัดแห่งนี้ และได้ทรงพระราชทานสิ่งของไว้เป็นที่ระลึก ซึ่งทางวัดได้เก็บรักษาไว้เป็นอย่างดี
อาคารเสนาสนะที่สำคัญ ได้แก่ อุโบสถหลังแรกสร้างเมื่อ พ.ศ. 2460 และอุโบสถหลังที่สองสร้างเมื่อ พ.ศ. 2521 และยังเป็นที่ตั้งของอนุสรณ์สถานรูปปั้นพระบาทสมเด็จพระจุลจอมเกล้าเจ้าอยู่หัว วัดมี หลวงพ่อทันใจมหาจักรพรรดิประกาศิต พระพุทธเจ้าองค์ใหญ่ ปางมหาจักรพรรดิทรงเครื่อง ประดิษฐานริมฝั่งแม่น้ำบางปะกง ภายในบรรจุพระบรมสารีริกธาตุ